Diari Oficial de la Generalitat Valenciana


Sumari del DOGV 5545, del 29-06-2007 (2007/8000)

Informació pública de les bases específiques i convocatòria per a proveir una plaça d'auxiliar administratiu inclosa en l'Oferta Pública d'Ocupació de 2005.
------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8000


Data del document
:   31-05-2007

Organisme emissor
:   Ajuntament de Montroi

Tipus de document
:   Convocatòria

Descriptors 

:   * Montroi
    * administració local
    * concurs administratiu
    * professió administrativa

Informació pública de les bases específiques i convocatòria per a proveir una plaça d'auxiliar administratiu inclosa en l'Oferta Pública d'Ocupació de 2005. [2007/8000]  
L'Ajuntament de Montroy, per mitjà de la Resolució de l'Alcaldia número 444/2006, de 18 de setembre de 2006, publicada en el Butlletí Oficial de la Província de València número 237, de 5 d'octubre de 2006, i Diari Oficial de la Comunitat Valenciana número 5510, d'11 de maig de 2007, va aprovar les bases generals de selecció del personal al servici de les entitats locals de la Comunitat Valenciana, publicades en el Diari Oficial de la Comunitat Valenciana número 5155, de 15 de desembre de 2005, i correcció d'errades publicada en el Diari Oficial de la Comunitat Valenciana València número 5223, de 21 de març de 2006. Així mateix, per la Resolució d'Alcaldia número 225/2007, d'11 de maig, va aprovar les bases i la convocatòria següents que han de regir la provisió d'una plaça d'auxiliar administratiu d'administració general, vacant en la plantilla d'este ajuntament:  
Bases específiques per a la provisió en propietat d'una plaça d'auxiliar administratiu, vacant en la plantilla de personal d'este ajuntament, inclosa en l'oferta d'ocupació pública de l'any 2005, per mitjà del sistema de concurs oposició, torn lliure.  
Primera. Objecte de la convocatòria  
Denominació de la plaça: auxiliar administratiu d'administració general.  
Grup: D.  
Nivell de complement de destí: 15.  
Naturalesa: funcionarial.  
Escala: administració general.  
Subescala: auxiliar administrativa.  
Sistema selectiu: concurs oposició torn lliure.  
Nombre total de places convocades: 1.  
Segona. Requisits dels aspirants  
Requisits generals previstos en la base tercera de les bases generals municipals.  
Titulació exigida: graduat escolar, FP-1 o equivalent. L'interessat ha de justificar les equivalències dels títols al·legats.  
Tercera. Sol·licituds. Participants. Òrgan a què s'envien. Termini. Lloc. Drets d'examen. Pagament. Minusvalideses  
Requisits generals previstos en la base quarta de les bases generals municipals.  
Drets d'examen: 20 €.  
Pagament: En l'entitat Caixa Rural de Torrent, compte número 3190110841, fent constar el nom de la persona interessada i la plaça a què es presenta.  
Cinquena. Admissió d'aspirants  
El contingut d'esta base es regix pel que preveu la base cinquena de les bases generals municipals.   
Sisena. Tribunals qualificadors  
El contingut d'esta base es regix pel que preveu la base sisena de les bases generals municipals.   
Setena. Començament i desenvolupament de les proves  
Requisits generals previstos en la base setena de les bases generals municipals.  
Huitena. Sistema selectiu  
El sistema selectiu és el de concurs oposició.  
Novena. Desenvolupament de les proves i qualificació dels exercicis  
Fase d'oposició:  
Primer exercici, de caràcter obligatori i eliminatori, consistirà en la realització d'una prova de coneixements referida al programa que figura en l'annex I, grup 1, Matèries comunes o generals, a través d'un qüestionari de 25 preguntes tipus test de respostes alternatives, de les quals només una serà correcta. El temps de realització de l'exercici el fixarà el tribunal i no podrà ser superior a 60 minuts i la qualificació de l'exercici serà de 0 a 10 punts, a raó de 0,4 punts per pregunta. Per a superar l'exercici s'ha d'obtindre un mínim de 5 punts.  
Segon exercici. De caràcter obligatori i eliminatori, consistirà a desenvolupar per escrit, durant un període màxim de 60 minuts, un tema a triar per l'aspirant entre dos temes triats a l'atzar davant dels opositors, entre els números 11 al 22 del programa annex 1, grup 2, Matèries específiques.  
Es valoraran els coneixements del tema, el nivell de formació i informació general, la composició gramatical, la claredat d'exposició i l'ortografia. La qualificació de l'exercici serà de 0 a 10 punts. Per a superar l'exercici s'ha d'obtindre un mínim de 5 punts.  
Tercer exercici. De caràcter obligatori i no eliminatori, consistirà en la realització d'una traducció directa i inversa del valencià al castellà i viceversa. La prova es qualificarà de 0 a 2 punts com a màxim.  
Fase de concurs:  
La valoració de mèrits es realitzarà d'acord amb el barem següent:  
A) Antiguitat  
Es valorarà 0,25 punts per cada any complet de servicis prestats en municipis de menys de 2.500 habitants, segons l'última xifra de població oficial aprovada, en llocs de treball amb nivell de titulació grup D, amb un màxim de 2 punts. A l'efecte d'acreditació, n'hi haurà prou amb una certificació estesa per qui detinga la direcció superior de personal, càrrec assimilat, o secretaria, en l'administració en què s'haguera prestat els servicis.  
B) Formació  
- Titulació acadèmica:  
Estar en possessió de títols acadèmics oficials superiors a l'exigit en la convocatòria per a pertànyer al grup D, a raó d'1 punt per títol amb un màxim d'1 punt.  
- Cursos de formació i perfeccionament:  
1. La valoració de cada curs es farà segons la durada d'acord amb l'escala següent, fins a un màxim de 3 punts, d'acord amb l'escala següent:  
a) Fins a 30 hores: 1,00 punt  
b) Fins a 25 hores: 0,50 punts  
c) Fins a 20 hores: 0,25 punts  
2. Es puntuarà amb 0,25 punts els cursos relatius al funcionament o l'organització dels jutjats de pau i/o registres civils, que tinguen una durada mínima de 25 hores, fins un màxim de 0,50 punts.  
- Valencià: El coneixement del valencià es valorarà prèvia acreditació d'estar en possessió del certificat expedit o homologat per la Junta Qualificadora de Coneixements de Valencià, amb la puntuació següent:  
Grau elemental: 0,5 punts  
Grau mitjà: 1,5 punts  
C) Mèrits específics  
Es valorarà 0,25 punts per cada any complet de servicis prestats en llocs de treball amb funcions al servici del jutjat de pau, amb un màxim de 2 punts. A l'efecte d'acreditació, hi haurà prou amb una certificació estesa per qui detinga la direcció superior de personal, càrrec assimilat, o secretaria, en l'administració en què s'haguera prestat els servicis.  
Desena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix pel que disposen les bases deu, onze, dotze i tretze de les bases generals municipals.  
Onzena. En tot el que no estiga previst en estes bases específiques, caldrà ajustar-se al que disposen les bases generals que han de regir totes les convocatòries de selecció del personal al servici d'esta entitat local, aprovades per la Resolució de l'alcaldia número 444/2006, de 18 de setembre (Butlletí Oficial de la Província de València número 237, de 5 d'octubre de 2006 i Diari Oficial de la Comunitat Valenciana número 5510, d'11 de maig de 2007).  
Les dites bases generals es corresponen de forma íntegra amb el text de les bases generals de selecció del personal al servici de les entitats locals de la Comunitat Valenciana publicades com a annex a la Resolució de 14 de novembre de 2005, del director general d'Administració Local de la conselleria de Justícia, Interior i Administracions Públiques de la Generalitat Valenciana, per la qual s'ordena publicar un text de bases generals de selecció del personal al servici de les entitats locals de la Comunitat Valenciana, en el Diari Oficial de la Comunitat Valenciana número 5155, de data de 15 de desembre de 2005, i corresponent correcció d'errades de l'annex I d'esta, per la Resolució de data de 27 de febrer de 2006, de la Direcció General d'Administració Local de la conselleria de Justícia, Interior i Administracions Públiques de la Generalitat Valenciana, publicades en el Diari Oficial de la Comunitat Valenciana número 5223, de 21 de març de 2006, com també en el Butlletí Oficial de la Província de València número 114, de data de 15 de maig de 2006.  
Dotzena. Recursos  
Contra estes bases i tots els actes administratius definitius es deriven d'estes es pot recórrer en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Estes bases es publicaran en el Butlletí Oficial de la Província de València i l'anunci de la convocatòria, en extracte, en el Diari Oficial de la Comunitat Valenciana i en el Boletín Oficial del Estado.  
Annex 1  
Grup 1r: Matèries comunes o generals  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. El poder legislatiu.  
Tema 4. El Govern i l'administració de l'estat.  
Tema 5. Organització territorial de l'Estat. Els estatuts d'autonomia, el seu significat.  
Tema 6. L'Estatut d'Autonomia de la Comunitat Valenciana.  
Tema 7. L'administració pública en l'ordenament espanyol. Administració general de l'Estat. L'Administració territorial de l'Estat. Administració local. Administració institucional.  
Tema 8. L'acte administratiu. Concepte. Classes. Notificació i publicació. Obligació de resoldre.  
Tema 9. Fases del procediment administratiu general.  
Tema 10. La revisió dels actes en via administrativa: revisió d'ofici i recursos administratius.  
Grup 2n: Matèries específiques  
Tema 11. Règim local espanyol. Principis constitucionals i regulació jurídica.  
Tema 12. El municipi. El terme municipal. La població. L'empadronament.  
Tema 13. Organització municipal. Competències.  
Tema 14. Funcionament dels òrgans col·legiats locals. Règim de sessions i de votació. Actes i certificats d'acords.  
Tema 15. Potestat reglamentària. Ordenances i reglaments de les entitats locals. Classes. Procediment d'elaboració i aprovació.  
Tema 16. Recursos de les hisendes locals. Classificació dels ingressos. Ordenances fiscals.  
Tema 17. Tributs propis: taxes, contribucions especials i impostos.  
Tema 18. Els pressupostos de les entitats locals. Concepte. Principis. Procés i aprovació. Modificacions pressupostàries. Liquidació. Compte general.  
Tema 19. Despesa pública local: concepte i règim legal. Execució de les despeses públiques. Fases.   
Tema 20. La funció pública local. Concepte i classes. Situacions administratives. Drets i deures dels funcionaris públics locals.  
Tema 21. Els contractes administratius en l'esfera local. Classes. Elements. La selecció del contractista. Formes d'adjudicació. Garanties. Perfecció, formalització i extinció dels contractes administratius.  
Tema 22. Procediment administratiu local. Registre d'entrades i eixides de documents. Requisits en la presentació de documents. Comunicacions i notificacions.  
Montroy, 31 de maig de 2007.- L'alcalde: Antonio Polo Bessó.